ກຸ່ມ​ຕາ​ລີ​ບານ ຢືນ​ຢັນ​ວ່າ ຜູ້​ບັນ​ຊາ​ການ​ຄົນ​ສຳ​ຄັນ​ຂອງ​ຕົນ ຖືກ​ສັງ​ຫານ
ພວກເຈົ້າ​ໜ້າ​ທີ່​ຂອງອັ​ຟ​ກາ​ນິ​ສ​ຖານ​ແລະ​ກຸ່ມ​ຕາ​ລີ​ບານໄດ້ລະ​ບຸ​ວ່າ ຊາຍ​ຜູ້​ທີ່​ໄດ້​ຖືກ​ສັງ​ຫານ​ນັ້ນ ແມ່ນ​ທ້າວ Mullah Abdul Manan ໂດຍກ່າວ​ວ່າ ລາວໄດ້​ຖືກ​ສັງ​ຫານ​ຮ່ວມ​ກັບ​ຄູ່​ຮ່ວມ​ງານອີກ 4 ຄົນ.
ໂດຣນ ຄືເຮືອບິນທີ່ບໍ່ມີຄົນຂັບຂອງອາເມຣິກາ ໄດ້ທຳການໂຈມຕີທາງອາກາດໃສ່ ພາກໃຕ້ຂອງອັຟການິສຖານ ສັງຫານ ຜູ້ບັນຊາການຄົນສຳຄັນຂອງກຸ່ມກໍ່ການຮ້າຍ ຕາລີບານ ຊຶ່ງແມ່ນການໂຈມຕີຢ່າງຂະໜານໃຫຍ່ໃສ່ກຸ່ມກະບົດດັ່ງກ່າວ ໃນວັນອາທິດວານນີ້ ພວກເຈົ້າໜ້າທີ່ຂອງອັຟການິສຖານແລະກຸ່ມຕາລີບານໄດ້ລະບຸວ່າ ຊາຍຜູ້ທີ່ໄດ້ຖືກສັງຫານນັ້ນ ແມ່ນທ້າວ Mullah Abdul Manan ໂດຍກ່າວວ່າ ລາວ ໄດ້ຖືກສັງຫານຮ່ວມກັບຄູ່ຮ່ວມງານອີກ 4 ຄົນ ໃນວັນເສົາຜ່ານມານີ້, ໃນເຂດ Nawzad ແຂວງ ແຮລແມນດ໌ ຖະແຫຼງການຂອງກຸ່ມກໍ່ການຮ້າຍ ກ່າວວ່າ ທ້າວ ມານັນ ແມ່ນເປັນ ສຳລັບແຂວງທີ່ໃຫຍ່ທີ່ສຸດຂອງອັຟການິສຖານ ບ່ອນທີ່ກຸ່ມຕາລີບັນ ຄວບຄຸມ ຫຼື ຍາດແຍ່ງໄດ້ຫຼາຍທີ່ສຸດ ແລະໄດ້ອະທິບາຍວ່າການຕາຍຂອງລາວວ່າ ນອກນັ້ນແຂວງ ແຮລແມນດ໌ ແມ່ນຍັງເປັນສູນຮວມ ຂອງການຄ້າຂາຍຢາເສບຕິດທີ່ໃຫຍ່ ຂອງປະເທດ ແລະທ້າວມານັນ ແມ່ນເປັນຜູ້ຄວມຄຸມກອງທຶນສຳຄັນ ໃຫ້ກຸ່ມຕາລີບານ